hu hu hu hu hu hu hu it hu hu hu hu hu ca it hu de hu eu hu de en hu es oc es ru eu sk hu ceb hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat it en it it de eo it it it it it vi en it pt es it es en it hbs_lat it it es en it eu es it eo en sq it it fr fr en it en es it ms it en it it eo it it it de de it es it it fr de it ceb de it es it la it it it it en it es it pt it it it it eo it sv it es it de it it it it it it it it it it it it es en eo it it it it en pl hbs_lat it it it it ceb de it ca it es es it it de en it en en it it it pt de it it it it it de it es it es en es en it it it hbs_lat it it it it es pt it hbs_lat es it hu it hu en hu hu hu en cs de hu pl hu fr ru es de en ru zh hu sk el hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar en ku de ru bg br ca id mzn hbs_lat da de el eo es et eu fa fi fr da lt he hy it id it ja sv ka ko it en fi fr lt lv ms it nl nb nb fr ta pl pms pnb pt ro es ru jbo en hbs_lat en sl sq hbs_lat sv ceb tr fy ur uz fr vi pl zh zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 31.
Ugrás a navigációhoz Ugrás a kereséshez
Salerno megye (Provincia di Salerno)
A salernói Palazzo Sant’Agostino, a megyei tanács székhelye
A Wikimédia Commons tartalmaz Salerno megye témájú médiaállományokat.
Salerno megye Olaszország Campania régiójának egyik megyéje. Székhelye Salerno.
A megye területe az ókorban Magna Graecia része volt, miután az ide érkező görög hajósok több gyarmatvárost is alapítottak (Elea, Poseidonia, stb.). A rómaiak idején a megye északi részén fekvő települések, mint például Nuceria jelentős kereskedelmi és katonai szerepet töltöttek be a birodalom keretein belül, ellentétben a megye déli, a mai Cilento vidékével, amelyre úgy tekintettek, mint Róma egyik éléstárára. A Nyugatrómai Birodalom bukása után a terület nagy része a bizánci fennhatóság alá került. A Sorrentói-félsziget déli részén (Amalfi-parton) fekvő városok kereskedelmi okok miatt egy államszövetségbe, az Amalfi Köztársaságba tömörültek, amely Velence, Pisa és Genova mellett a középkor egyik jelentős tengeri köztársasága volt. A longobárdok érkezésével 851-ben megalakult a Salernói Hercegség, amely a megye mai székhelyének vidékét foglalta magába. A hercegség számára a legfőbb veszélyt a cilentói partok mentén megtelepülő szaracénok jelentették, akiknek fosztogatásai mindennapivá váltak a vidéken. A normannok érkezésével 1076-ban a megye területe a Szicíliai Királyság része lett, majd később a különvált Nápolyi Királyság területe. A megye déli része a királyság egyik legszegényebb vidéke volt, ami a 16. századtól kezdődően súlyos vilongásokhoz vezetett a nemesek és a lakosság között. 1861-ben az újonnan megalakult Olasz Királyság része lett Két Szicília Királyságának többi területeivel együtt.
Salerno megyét északon Nápoly megye, északkeleten Avellino megye, délkeleten Potenza megye, nyugaton pedig a Tirrén-tenger határolja. Földrajzi szempontból északnyugati határát a Sorrentói-félszigeten a Monti Lattari vonulata képezi, északon a Campaniai-síkságon osztozik Nápoly és Avellino megyékkel. Északkeletről délnyugati irányban az Appenninek vonulata képezi határvonalát.
A területének morfológiája változatos. A Sorrentói-félsziget vidékét magas partok jellemzik, amelyeket ún. olasz-fjordok tagolnak, ezt nevezik Amalfi-partnak, a vidék legjelentősebb települése után. A megye északi részét a Campaniai-síksághoz tartozó Sarno folyó alluviális síksága alkotja (Nocera-Sarno-síkság). A megye központi részét a Monti Picentini hegység tömbje alkotja, illetve az ettől délre húzódó Salernói-síkság, amely tulajdonképpen a Sele folyó alluviális síksága. A megye déli része, az Alento folyótól nyugatra a Cilento és Vallo di Diano Nemzeti Park területére terjed ki, amely egy dombos-hegyes vidék szintén meredek partvonallal. Ezen terület legjelentősebb hegysége a Monti Alburni, amely karsztformáiról híres.
A megyét nyugatról a Tirrén-tenger határolja, illetve ennek két öble: a Salernói-öböl és a Policastrói-öböl.
a Cilento és Vallo di Diano Nemzeti Park, amely a világörökség része
az Amalfi-part, szintén a világörökség része
az Amalfi-part települései: elsősorban Amalfi, Positano, Maiori
a Cilento és Vallo di Diano Nemzeti Park települései, mint Agropoli, Casal Velino vagy Vallo della Lucania
Paestum romvárosa szintén a világörökség része
Velia romvárosa szintén a világörökség része
a padulai karthauzi kolostor szintén a világörökség része
Nocera Inferiore római emlékei
San Giovanni a Piro
San Marzano sul Sarno
San Mauro la Bruca
San Pietro al Tanagro
Sant’Egidio del Monte Albino
Blanchard, Paul. Southern Italy (angol nyelven). London: Somerset Books Company (2007). ISBN 9781905131181
Olaszország •  Campania régió megyéi
Avellino •  Benevento •  Caserta •  Nápoly •  Salerno
ISNI: 0000 0001 2347 2375
A lap eredeti címe: „https://hu.wikipedia.org/w/index.php?title=Salerno_megye&oldid=24974131”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 31., 10:04
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.